section_heading: Život i djelovanje do 1929.
paragraph_text: Godine 1923. – 1924. pratio je Radića na putu u London i Moskvu. U vrijeme kada je rad HRSS bio zabranjen na temelju Obznane, 1924. – 1925., bio je s ostalim članovima vodstva stranke zatvoren. Godine 1924. preživio je atentat u Kaštel Starom. Kad Stjepan Radić sklapa sporazum s radikalima i ulazi u vladu, Košutić postaje podtajnik u Ministarstvu prometa, a krajem 1926. godine ministar građevine. Ubrzo je HSS opet prešla u oporbu.